钦定古今图书集成/明伦汇编/氏族典/第398卷 > 李时珍
## 钦定古今图书集成/明伦汇编/氏族典/第398卷 > 李时珍

按《明外史李时珍传》：“时珍，字东璧，蕲州人。读书不治
经生业，好医书，穷搜博采，历时三十年，阅书八百馀
家，槁三易而成《本草纲目》一书。书成将上之朝，而时
珍遽卒。未几，神宗诏修国史，购四方文籍，其子建元
以父遗表及是书来献，天子嘉之，命刊行天下。时珍
官楚王府奉祠。正子建中，四川蓬溪知县。”